Source: https://www.zakonypreludi.sk/zz/2003-549/znenie-20040101
Timestamp: 2020-07-07 10:49:30+00:00
Document Index: 15985317

Matched Legal Cases: ['§ 2', '§ 3', '§ 4', '§ 9', '§ 10', '§ 17', '§ 18', '§ 22', '§ 23', '§ 26', '§ 4', '§ 4', '§ 17', '§ 26', '§ 12', '§ 30', '§ 43']

549/2003 Z. z. Zákon o súdnych úradníkoch | Znenie od 01.01.2004
Zákon č. 549/2003 Z. z.Zákon o súdnych úradníkoch
Účinnosť od 01.01.2004 do31.03.2005
§ 2 - Súdni úradníci
§ 3 - Vyšší súdny úradník
Úkony vyššieho súdneho úradníka (§ 4 - § 9)
Úkony súdneho tajomníka (§ 10 - § 17)
Kvalifikačná skúška a kvalifikačná komisia (§ 18 - § 22)
Spoločné, prechodné a záverečné ustanovenia (§ 23 - § 26)
Znenie 01.01.2004 - 31.03.2005
(1) Súdni úradníci sú štátnymi zamestnancami, ktorí spĺňajú predpoklady podľa osobitného zákona.1)
b) súdni tajomníci,
c) probační a mediační úradníci.
(3) Funkciu vyššieho súdneho úradníka môže vykonávať ten, kto získal vysokoškolské vzdelanie druhého stupňa v študijnom odbore právo na právnickej fakulte vysokej školy v Slovenskej republike alebo má uznaný doklad o vysokoškolskom právnickom vzdelaní vydaný zahraničnou vysokou školou2) a kto je bezúhonný (odsek 4).
(4) Za bezúhonného sa na účely tohto zákona nepovažuje ten, kto bol právoplatne odsúdený za úmyselný trestný čin, a v prípade obzvlášť závažného úmyselného trestného činu, trestného činu zneužívania právomoci verejného činiteľa, trestného činu prijímania úplatku a inej nenáležitej výhody, trestného činu podplácania a trestného činu nepriamej korupcie aj ten, komu bolo odsúdenie za takýto trestný čin zahladené alebo na ktorého sa hľadí, akoby nebol pre takýto trestný čin odsúdený podľa osobitného predpisu.3) Bezúhonnosť sa preukazuje odpisom z registra trestov nie starším ako tri mesiace.4)
(5) Funkciu súdneho tajomníka môže vykonávať ten, kto získal úplné stredoškolské vzdelanie podľa osobitného zákona.5)
(1) Vyšší súdny úradník je oprávnený vykonávať úkony súdu v občianskom súdnom konaní, v trestnom konaní, v konkurznom konaní a inú činnosť súdu v rozsahu ustanovenom týmto zákonom.
(2) Úkonmi vyššieho súdneho úradníka sú:
a) konanie a rozhodovanie v rozsahu ustanovenom týmto zákonom,
b) skutkový a právny rozbor veci,
c) iné úkony súdu.
(3) Sudca môže písomne poveriť vyššieho súdneho úradníka konaním a rozhodovaním
a) vo vymedzenom okruhu vecí podľa rozvrhu práce,6)
b) v určitej veci.
(4) Ak sudca poveril súdneho úradníka vykonaním úkonu podľa odseku 3 písm. b), môže súdny úradník požiadať sudcu o odňatie veci, ak ide o úkon, na ktorý súdny úradník nie je oprávnený, alebo ak ide o úkon, ktorý je v rozpore s právnymi predpismi.
(5) Vyšší súdny úradník koná a rozhoduje na základe poverenia sudcu samostatne. Poverenie je súčasťou rozvrhu práce6) alebo súčasťou súdneho spisu.
(6) Skutkový a právny rozbor veci pridelenej sudcom vykoná vyšší súdny úradník s návrhom na ďalší postup v konaní a s odkazom na pramene práva, literatúru a judikatúru súdov, z ktorej čerpal.
(1) Vyšší súdny úradník v prípravnej štátnej službe môže vykonávať úkony podľa tohto zákona okrem oprávnenia rozhodovať vo veci.
(2) Vyšší súdny úradník, proti ktorému sa začalo trestné konanie alebo disciplinárne konanie podľa osobitného zákona,1) môže až do právoplatného rozhodnutia vykonávať úkony podľa tohto zákona okrem oprávnenia rozhodovať vo veci.
(3) Vyšší súdny úradník vykonáva zápis údajov do obchodného registra, zápis ich zmeny alebo nevyhovie návrhu na zápis do obchodného registra podľa osobitného zákona.7)
a) o návrhu na vydanie platobného rozkazu vrátane rozhodnutia o oneskorene podanom odpore, odpore podanom bez odôvodnenia, odpore podanom neoprávnenou osobou a o zrušení platobného rozkazu,
b) o návrhu na vydanie šekového platobného rozkazu a zmenkového platobného rozkazu vrátane rozhodnutia o oneskorene podaných námietkach,
c) v konaní o dedičstve okrem
1. sporu dedičov o dedičské právo,
2. odňatia veci poverenému notárovi,
3. vrátenia veci notárovi s pokynom na doplnenie konania alebo zmenu uznesenia,
4. konania o dedičstve alebo jeho časti, ktoré sa nachádza v cudzine,
5. konania o dedičstve po poručiteľovi, ktorý zomrel v cudzine alebo bol cudzím štátnym príslušníkom,
6. nariadenia likvidácie dedičstva,
7. privolenia súdu k úkonom dedičov na predaj alebo iné opatrenia,
d) o úschovách,
e) o umorení listín,
f) v zmierovacom konaní,
g) v exekučnom konaní podľa osobitného predpisu8) okrem schválenia príklepu súdom,
h) v konaní o výkon rozhodnutia o výchove maloletých detí, o výkon rozhodnutia zrážkami zo mzdy, prikázaním pohľadávky, predajom hnuteľných vecí, odobratím veci,
i) v konaní o výkon rozhodnutia súdnych pohľadávok podľa osobitného predpisu.9)
b) znalečnom, tlmočnom a svedočnom,
f) odstraňovaní vád podania,
g) opatreniach podľa osobitného predpisu,10)
i) príslušnosti a právomoci súdu na konanie,
j) ustanovení zástupcu účastníkovi konania,11)
m) spojení vecí na spoločné konanie,
n) vydaní opravného uznesenia,
o) pripustení zámeny účastníka konania o pristúpení ďalšieho účastníka do konania,
p) pripustení zmeny návrhu na začatie konania,
r) iných procesných rozhodnutiach.
a) dožiadania,
b) úkony súvisiace s rekonštrukciou súdneho spisu,
d) zisťovanie podmienok na vydanie rozsudku pre zmeškanie, rozsudku na základe uznania alebo vzdania sa nároku,
e) zisťovanie podmienok na vyhlásenie konkurzu,
f) prípravu hodnotenia dôkazov po skončení dokazovania,
g) prípravu rozhodnutí pre sudcu,
h) úkony vo vykonávacom konaní,
i) úkony súvisiace s prípravou súdneho spisu na predloženie odvolaciemu súdu alebo dovolaciemu súdu,
k) iné procesné úkony.
c) ustanovovaní obhajcu,
d) znalečnom, tlmočnom a o svedočnom,
f) ustanovení opatrovníka poškodenému v prípadoch, keď zákonný zástupca poškodeného nemôže vykonávať svoje práva.
(2) V trestnom konaní vyšší súdny úradník vykonáva
a) úkony smerujúce k doručeniu obžaloby a písomností súdu,
b) vybavuje dožiadania,
d) úkony súvisiace s rekonštrukciou súdneho spisu,
e) prípravu hlavného pojednávania a iných pojednávaní vrátane vyhodnotenia dokazovania v prípravnom konaní,
f) prípravu rozhodnutí,
g) iné procesné úkony.
(1) Súdny tajomník je oprávnený vykonávať úkony súdu v občianskom súdnom konaní, v trestnom konaní, v konkurznom konaní a inú činnosť súdu v rozsahu ustanovenom týmto zákonom.
(2) Úkonmi súdneho tajomníka sú:
b) iné úkony súdu.
(3) Sudca môže písomne poveriť súdneho tajomníka konaním a rozhodovaním
(4) Súdny tajomník koná samostatne na základe poverenia sudcu, ktoré je súčasťou rozvrhu práce.
(1) Na úkony súdneho tajomníka sa vzťahuje ustanovenie § 4 okrem odseku 3.
(2) Súdny tajomník koná a rozhoduje v občianskom súdnom konaní na základe poverenia sudcu
a) v opatrovníckom konaní,
b) v konaní starostlivosti o maloletých,
c) v konaní o ustanovení opatrovníka osobám pozbaveným spôsobilosti na právne úkony alebo osobám, ktorých spôsobilosť na právne úkony bola obmedzená, ako aj neprítomným a neznámym osobám,
d) v konaní o určenie otcovstva súhlasným vyhlásením rodičov.
(3) Súdny tajomník môže v občianskom súdnom konaní
a) vyzývať na zaplatenie súdneho poplatku za prihlášku do konkurzného konania,
b) pripravovať prihlášky na prieskumné pojednávanie,
c) zabezpečiť doručenie predvolaní na prieskumné pojednávanie,
d) zabezpečiť uverejnenie dátumu konania prieskumného pojednávania v Obchodnom vestníku,
e) pripraviť prieskumné pojednávanie,
f) vyhotoviť rozhodnutia o upovedomení konkurzného veriteľa neprítomného na prieskumnom pojednávaní o popretí pohľadávky a určení lehoty na podanie žaloby,
g) viesť schôdzu konkurzných veriteľov v prípadoch upravených osobitným predpisom,12)
h) evidovať prihlášky po prieskumnom pojednávaní,
i) zabezpečiť práce spojené so štatistickým zisťovaním,
j) vydávať potvrdenia o skutočnostiach známych zo súdneho spisu a vydávať úradné odpisy, výpisy alebo potvrdenia požadované účastníkmi konania,
k) pripraviť súdny spis pre sudcu vrátane skúmania podmienok konania (súdny manažment),
l) zastaviť konanie na základe späťvzatia návrhu pred prvým pojednávaním,
m) pripraviť súdny spis pred predložením veci na rozhodnutie o odvolaní alebo dovolaní,
n) pripraviť súdny spis pred rozhodnutím sudcu v registrovom konaní,
o) vyznačovať doložku právoplatnosti a vykonateľnosti na rovnopise súdneho rozhodnutia,
p) pripraviť a preveriť súdny spis pred uložením do spisovne,
r) vykonávať iné úkony podľa osobitných predpisov.
a) zabezpečovať podklady na rozhodnutie o osvedčení pri podmienečnom prepustení, podmienečnom upustení od výkonu zvyšku trestu zákazu činnosti, zákazu pobytu, ako aj podklady na rozhodnutie o zmene spôsobu výkonu trestu odňatia slobody a zahladení odsúdenia,
b) zasielať vyrozumenie o podmienečnom prepustení a zahladení odsúdenia,
c) podávať správy registru trestov,
d) zabezpečovať kontrolu korešpondencie obvinených v kolúznej väzbe,
e) zúčastňovať sa návštev obvinených v kolúznej väzbe,
f) vyznačovať doložku právoplatnosti a vykonateľnosti na rovnopise súdneho rozhodnutia,
h) práce spojené s vydávaním úradných potvrdení o skutočnostiach známych zo súdneho spisu.
(1) Probačný a mediačný úradník je oprávnený vykonávať úkony probácie a mediácie v rozsahu ustanovenom osobitným zákonom.13)
(2) Predpoklady na výkon funkcie a rozsah činnosti probačného a mediačného úradníka ustanovuje osobitný zákon.13)
(1) Súdny úradník, ktorý vykonáva na súde prípravnú štátnu službu, je povinný zúčastňovať sa na odbornej príprave.
(2) Cieľom odbornej prípravy súdneho úradníka je získanie osobitných kvalifikačných predpokladov potrebných na výkon činností podľa tohto zákona. Súdny úradník vykonáva odbornú prípravu pod dohľadom školiteľa, ktorého určí služobný úrad.
a) adaptačným vstupným vzdelávaním,
b) adaptačným prípravným vzdelávaním.
(1) Adaptačné vstupné vzdelávanie súdnych úradníkov trvá tri mesiace. Skončí sa pohovorom u predsedu príslušného súdu za účasti školiteľa.
(2) Cieľom adaptačného vstupného vzdelávania je získanie vedomostí o
3. súdoch, ich pôsobnosti, organizácii a riadení,
6. rozvrhu práce,
7. pracovnom poriadku,
8. spravovacom poriadku,
9. právnej ochrane utajovaných skutočností,
10. verejnom prístupe k infomáciám.
(3) Adaptačné prípravné vzdelávanie trvá tri mesiace. Skončí sa vykonaním kvalifikačnej skúšky podľa tohto zákona.
1. ústavného práva, trestného práva, občianskeho práva, obchodného práva, správneho práva, medzinárodného práva a pracovného práva,
2. judikatúry súdov,
2. aplikácie práva pri rozhodovacej činnosti súdu,
3. ostatných činností súdu,
4. postavenia štátneho zamestnanca pri vykonávaní štátnej služby a služobných predpisov,
5. etického kódexu štátneho zamestnanca,
6. postavenia, predmetu činnosti a požiadavkách na výkon funkcie vyššieho súdneho úradníka,
7. organizácie práce na súde, spolupráce so sudcom a spôsobe vykonávania úkonov v súdnej agende.
1. základov práva,
2. služobných predpisov,
3. organizácie práce na súde a spôsobe vykonávania úkonov v súdnej agende,
4. postavenia, predmetu činnosti a požiadavkách na výkon funkcie súdneho tajomníka.
1. trestného práva,
2. ústavného práva a základných práv a slobôd,
3. sociálneho práva a sociológie,
4. organizácie práce na súde a spôsobe vykonávania úkonov podľa osobitného predpisu,
5. služobných predpisov.
(1) Cieľom kvalifikačnej skúšky (ďalej len „skúška“) je overiť, či súdny úradník má dostatočné a všestranné teoretické poznatky získané počas odbornej prípravy podľa tohto zákona a či má schopnosť aplikovať ich v podmienkach činnosti súdu. Súčasťou skúšky je komplexné hodnotenie plnenia úloh súdneho úradníka počas odbornej prípravy, ktoré vykoná školiteľ písomne.
(2) Skúška sa skladá z písomnej časti a ústnej časti. Obidve časti skúšky sa konajú spravidla v jeden deň. Služobný úrad určí dátum konania skúšky v poslednom týždni prípravnej štátnej služby, najneskôr na posledný deň jej trvania. Služobný úrad písomne oznámi súdnemu úradníkovi deň konania skúšky najneskôr mesiac predo dňom jej konania.
(1) Skúšku vykoná súdny úradník pred kvalifikačnou komisiou (ďalej len „komisia“) zriadenou na príslušnom súde. Komisia má päť členov, z toho traja členovia sú sudcovia a dvaja sú zamestnanci v stálej štátnej službe. Vymenúva ich z radov sudcov a zo štátnych zamestnancov predseda príslušného krajského súdu.
(2) Komisia je uznášaniaschopná, ak sú prítomní všetci jej členovia. O výsledku skúšky komisia rozhoduje hlasovaním väčšinou hlasov. Pri hlasovaní sa jej členovia nemôžu zdržať hlasovania. Výsledok skúšky sa hodnotí v písomne vyhotovenom uznesení slovom „vyhovel“ alebo „nevyhovel“ a predseda komisie ho oznámi súdnemu úradníkovi bezprostredne po vykonaní skúšky.
(1) Ak sa súdny úradník bezdôvodne alebo bez ospravedlnenia nedostaví na deň konania skúšky, komisia vydá uznesenie s hodnotením „nevyhovel“.
(2) Po úspešnom vykonaní skúšky služobný úrad vydá súdnemu úradníkovi osvedčenie o vykonaní skúšky a vedúci služobného úradu vymenuje súdneho úradníka do stálej štátnej služby odo dňa nasledujúceho po dni, keď bola skúška vykonaná.
(3) Súdny úradník, ktorý pri skúške nevyhovel, môže skúšku opakovať so súhlasom predsedu príslušného krajského súdu iba raz. O vykonanie opakovanej skúšky musí súdny úradník požiadať do 15 dní od doručenia oznámenia o tom, že skúške nevyhovel. Predseda príslušného krajského súdu rozhodne o možnosti vykonať opakovanú skúšku do 15 dní od doručenia žiadosti.
(4) Opakovanú skúšku môže súdny úradník vykonať najskôr po troch mesiacoch a najneskôr do šiestich mesiacov od jej neúspešného vykonania. Až do opakovaného vykonania skúšky je súdny úradník v prípravnej štátnej službe.
(5) Na opakovanú skúšku sa primerane vzťahujú ustanovenia o skúške.
(6) Ak súdny úradník nevyhovel ani pri opakovanej skúške alebo nepožiadal do 15 dní o možnosť jej vykonania, skončí sa jeho štátnozamestnanecký pomer podľa osobitného predpisu.14)
(1) Súdny úradník, ktorý vykonáva na súde stálu štátnu službu, je povinný zúčastňovať sa na vzdelávaní zameranom na zdokonaľovanie a dopĺňanie požadovaných vedomostí potrebných na výkon jeho činnosti.
(2) Spôsob a formy vzdelávania upraví osobitný predpis.15)
(1) Ak tento zákon neustanovuje inak, vzťahujú sa na právne vzťahy súdnych úradníkov ustanovenia osobitného zákona.1)
(2) Ak tento zákon neustanovuje inak, vzťahujú sa na konanie a rozhodovanie súdnych úradníkov ustanovenia osobitných predpisov.16)
(1) Vyšší súdny úradník, ktorý ku dňu účinnosti tohto zákona vykonáva činnosť vyššieho súdneho úradníka, sa považuje za vyššieho súdneho úradníka podľa tohto zákona; vylúčenie z rozhodovania podľa § 4 ods. 1 sa na vyšších súdnych úradníkov vykonávajúcich úkony podľa doterajších predpisov nepoužije.
(2) Vyšší súdny úradník podľa odseku 1 je povinný vykonať do šiestich mesiacov odo dňa nadobudnutia účinnosti tohto zákona kvalifikačnú skúšku podľa § 17, inak jeho štátnozamestnanecký pomer skončí uplynutím prípravnej štátnej služby.14)
(3) Súdny tajomník, ktorý je ku dňu nadobudnutia účinnosti tohto zákona súdnym tajomníkom podľa osobitného predpisu,1) sa považuje za súdneho tajomníka podľa tohto zákona.
(4) Za kvalifikačnú skúšku vykonanú vyšším súdnym úradníkom podľa tohto zákona sa považuje aj odborná justičná skúška, prokurátorská skúška, advokátska skúška, notárska skúška a odborná skúška komerčného právnika.
3) Trestný zákon v znení neskorších predpisov.
4) Zákon č. 311/1999 Zb. o registri trestov v znení neskorších predpisov.
5) Zákon č. 29/1984 Zb. o sústave základných a stredných škôl (školský zákon) v znení neskorších predpisov.
6) § 26 zákona č. 335/1991 Zb. o súdoch a sudcoch v znení neskorších predpisov.
7) Zákon č. 530/2003 Z. z. o obchodnom registri a o zmene a doplnení niektorých zákonov.
9) Zákon č. 65/2001 Z. z. o správe a vymáhaní súdnych pohľadávok.
10) § 12 zákona č. 328/1991 Zb. o konkurze a vyrovnaní v znení neskorších predpisov.
11) § 30 Občianskeho súdneho poriadku.
12) Zákon č. 328/1991 Zb. v znení neskorších predpisov.
13) Zákon č. 550/2003 Z. z. o probačných a mediačných úradníkoch a o zmene a doplnení niektorých zákonov.
14) § 43 ods. 1 písm. a) zákona č. 312/2001 Z. z. v znení neskorších predpisov.
15) Zákon č. 548/2003 Z. z. o Justičnej akadémii a o zmene a doplnení niektorých zákonov.
16) Občiansky súdny poriadok v znení neskorších predpisov.